

REPUBLIKA HRVATSKA

ŽUPANIJSKO DRŽAVNO ODVJETNIŠTVO U SISKU

Sisak, Ferde Hefelea 57

Broj: P-42/2023

Sisak, 23. siječnja 2024.

MMP/MK

Na temelju članka 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17 i 89/19, dalje Uredba) te sukladno javnom natječaju i ispravku javnog natječaja za prijam u državnu službu na neodređeno vrijeme u Županijsko državno odvjetništvo u Sisku, na radno mjesto voditelj pisarnice državnoodvjetničke uprave– 1 izvršitelj/ica, oglašava se sljedeća

O B A V I J E S T

o opisu poslova, podacima o plaći radnog mjesta, sadržaju i načinu testiranja te pravnim i drugim izvorima za pripremu kandidata za testiranje

1. OPIS POSLOVA RADNOG MJESTA

* obavlja poslove uredskog poslovanja u državnoodvjetničkoj upravi u skladu s propisima o unutarnjem poslovanju u državnim odvjetništvima, vodi upisnike P, A, O, R, T, VT, POV i OGR sa pripadajućim imenicima, prima telefonske pozive i uspostavlja kontakt s određenim osobama po nalogu županijskog državnog odvjetnika, vrši primitak i otpremu pošte, telefax poruka i elektronske pošte, obavlja poslove prijepisa i druge potrebne poslove po nalogu

1. PODACI O PLAĆI

* plaću službenika raspoređenog na radno mjesto voditelj pisarnice državnoodvjetničke uprave čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža,
* koeficijent složenosti poslova za radno mjesto voditelj pisarnice državnoodvjetničke uprave iznosi 1,078, a propisan je člankom 10., podstavkom b), točkom 1. e) Uredbe o nazivima radnih mjesta i koeficijentima složenosti poslova u državnoj službi (Narodne novine, broj: 37/01., 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 2 16/13, 25/13, 52/13, 96/13, 126/13, 2/14, 94/14, 140/14 i 151/14, 76/15, 100/15, 71/18, 15/19,73/19, 63/21, 139/22 i 26/23).

1. SADRŽAJ I NAČIN TESTIRANJA

Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

Vrijeme i mjesto održavanja testiranja kandidata/kinja za radno mjesto voditelj pisarnice državnoodvjetničke uprave u Županijskom državnom odvjetništvu u Sisku, bit će objavljeni na web stranici Državnog odvjetništva Republike Hrvatske [www.dorh.hr](http://www.dorh.hr) i na web stranici Ministarstva pravosuđa i uprave Republike Hrvatske [www.mpu.gov.hr](http://www.mpu.gov.hr), najmanje pet dana prije dana određenog za testiranje.

Postupak testiranja provodi Komisija za provedbu javnog natječaja (u daljnjem tekstu: Komisija).

Testiranju mogu pristupiti kandidati/kinje prijavljeni na javni natječaj koji ispunjavanju formalne uvjete iz javnog natječaja, a čije su prijave pravodobne i potpune te moraju doći pravovremeno u zakazani dan i vrijeme i dokazati identitet važećom identifikacijskom ispravom.

Smatra se da je kandidat povukao svoju prijavu na javni natječaj ukoliko nije pristupio testiranju te se više neće smatrati kandidatom.

Kandidati su se dužni pridržavati utvrđenog vremena i rasporeda testiranja.

Testiranje se sastoji od:

1. Prva faza testiranja sastoji se od pisane provjere znanja o organizaciji i načinu rada u državnom odvjetništvu iz dva dijela - pisani test

* 1. dio – Zakon o državnom odvjetništvu (10 bodova)
* 2. dio – Poslovnik državnog odvjetništva (10 bodova)

Smatra se da je kandidat koji je ostvario najmanje 5 bodova iz svakog dijela prve faze testiranja, zadovoljio na testiranju.

Kandidati koji su ostvarili najbolje rezultate u ovoj fazi testiranja, i to 15 kandidata, upućuju se u drugu fazu testiranja. Ako je u ovoj fazi testiranja zadovoljilo manje od 15 kandidata, u sljedeću fazu postupka pozvat će se svi kandidati koji su zadovoljili u ovoj fazi testiranja. Svi kandidati koji dijele 15. mjesto u ovoj fazi testiranja pozvat će se u drugu fazu testiranja.

1. Druga faza testiranja sastoji se od provjere znanja rada na računalu:

* provjera znanja na računalu - u programu Word (10 bodova)

Smatra se da je kandidat koji je ostvario najmanje 5 bodova u provjeri znanja rada na

računalu, zadovoljio na testiranju.

1. Razgovor (intervju) s Komisijom

Na razgovor (intervju) pozvat će se kandidati koji su ostvarili ukupno najviše bodova

u prvoj i drugoj fazi testiranja, i to 10 kandidata. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto, nakon provedenog testiranja u prvoj i drugoj fazi pozvat će se na intervju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova. Raspored održavanja razgovora s Komisijom bit će utvrđen po završetku pisanog dijela testiranja i provjere rada na računalu, o čemu će kandidati biti obaviješteni.

1. PRAVILA TESTIRANJA

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti se bilo kakvom literaturom ili bilješkama

b) koristiti mobitel ili druga komunikacijska sredstva

c) napuštati prostoriju u kojoj se vrši provjera znanja

d) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

Nakon provedenog testiranja i razgovora Komisija će utvrditi rang listu prema ukupnom broju ostvarenih bodova na testiranju i razgovoru (intervjuu). Komisija čelniku tijela dostavlja Izvješće o provedenom postupku koje potpisuju svi članovi Komisije. Uz Izvješće prilaže se i rang lista kandidata prema ukupnom broju bodova ostvarenih na testiranju i razgovoru.

Na službenoj web stranici Državnog odvjetništva Republike Hrvatske [www.dorh.hr](http://www.dorh.hr) te na oglasnoj ploči Županijskog državnog odvjetništva u Sisku, objavit će se mjesto i vrijeme održavanja testiranja najmanje 5 (pet) dana prije održavanja testiranja.

1. PRAVNI IZVORI ZA PRIPREMANJE KANDIDATA ZA TESTIRANJE
2. Zakon o državnom odvjetništvu (Narodne novine broj 67/18. i 21/22.),

2. Poslovnik državnog odvjetništva (Narodne novine, broj 128/19),

ŽUPANIJSKO DRŽAVNO ODVJETNIŠTVO U SISKU